google/wiki40b huggingface dataset:
Salantų kaštonas

Salantų kaštonas – storiausias kaštonas Lietuvoje, valstybės saugomas botaninis gamtos paveldo objektas, esantis Kretingos rajone, Salantuose. Paskelbtas saugomu Lietuvos Respublikos aplinkos ministro 1999 m. lapkričio 3 d. įsakymu Nr. 345.
Kaštonas auga Salantų miesto parko pietvakariniame pakraštyje, netoli Salanto upės. Parkas kartu su Salantų bažnyčia, mitologiniu akmeniu „Laumės pėda“, čia eksponuojama dendrologine kolekcija, sudaro vientisą Salantų miesto parko lankytinų objektų kompleksą. Tikėtina, kad kaštonas kaip ir kiti dvaro parko augalai buvo pasodinti Salantų dvarininko, Varšuvos universiteto adjunkto Konstantino Gorskio.
Tokijo centrinis molas

Tokijo centrinis molas (jap. 中央防波堤) – molas Tokijo įlankoje, Japonijoje. 2012 m. šalia molo atidarytas Tokijo vartų tiltas.

Istorija

Tokijo centrinis molas pastatytas 1973 m. 
Molas buvo naudojamas Tokijos atliekoms pilti į įlanką nuo kurių šalia molo susiformavo dvi dirbtinės salos.

Sportas

2020 m. ant molo bus įrengta sporto infrastruktūra ir čia vyks 2020 m. vasaros olimpinių žaidynių varžybos. Planuojama surengti akademinio irklavimo, baidarių ir kanojų irklavimo ir žirgų sporto varžybos.
Žagarės valsčius

Žagarės valsčius buvo šiaurės Lietuvoje. Centras – Žagarė.
Juan José Castro

Biografija

Baigęs muzikines studijas Buenos Airėse mokėsi pas Vincent d'Indy Paryžiuje. 1929 m. Buenos Airėse įkūrė styginių kvartetą ir kamerinį orkestrą. 1930–1943 m. buvo Kolono teatro dirigentas. Dėstė Buenos Airių konservatorijoje (nuo 1939 m.), Puerto Riko konservatorijoje (direktorius 1959–1962 m.). Kaip dirigentas gastroliavo įvairiose šalyse, vadovavo Montevidėjo, Havanos, Melburno simfoniniams orkestrams. Sukūrė operų, baletų, 5 simfonijas, simfoninių poemų ir siuitų, koncertų fortepijonui, smuikui, kamerinės muzikos, kūrinių chorui.
Volos NFC

Istorija

Klubas įkurtas 2017 m. Šio klubo įkūrėjas ir savininkas yra Georgios Spyridopoulos.
2017/2018 m. nugalėjo Trečios pakopos pirmenybėse ir iškopė į Antros pakopos pirmenybes.
2018/2019 m. tapo antros pakopos nugalėtojais ir iškovojo teisę žaiti elito divizione.
Volkušė

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Balstogės vaivadijai.
Pavasarinė balteklė

Literatūra

Lietuvos grybų atlasas, Vincentas Urbonas, Kaunas, Lututė, 2007, ISBN 978-9955-692-59-1, 163 psl.
Raubonys

Istorija

Sovietmečiu kaimas priklausė „Mūšos“ kolūkiui.
Command & Conquer (serija)

Command & Conquer − realaus laiko strategijos (RTS) serija, kuri gyvuoja jau 15 metų. Serijoje yra dvi pagrindinės istorijos Tiberium ir Red Alert. Žaidimus kūrė kompanija „Westwood Studios“, tačiau 2003 metais, šią kompaniją nusipirko „Electronic Arts“ ir padarė pakeitimą tarp dviejų žaidimo istorijų, buvo sukurta dar viena – Generals.
„Command & Conquer“ serija susilaukė didelio pasisekimo, kaip vienos pirmųjų realaus laiko strategijų padėjo apibrėžti šio žaidimų stiliaus standartą. Dar iki „Command & Conquer: Generals“ dalies išleidimo, šios serijos žaidimų kopijų buvo parduota 21 milijonas. O po to kai buvo išleistos dar kelios C&C dalys su praplėtimais bendras pardavimų skaičius išaugo ir dabar siekia jau daugiau kaip 30 mln.
Spirochetos

Sukeliamos ligos

Plačiai žinoma šio būrio bakterija Treponema pallidum (Spirochaeta pallidum) – sifilio ligos sukėlėja.
Rubinavas

Istorija

Senasis kaimo pavadinimas – Žyliškė. Dvarą iki sovietmečio valdė Povstankiai ir jų palikuonys.

Pavadinimo kilmė

Yra dvi Rubinavo vardo kilmės versijos. Pirmoji ta, kad carmečiu savininkai iškirto daug miškų aplink, todėl ir jų valda pavadinta nuo rusiško žodžio „rubit“ (rus. kirsti). Antroji versija – 1941 metais užrašytas Mauricijaus Povstankio pasakojimas, kad dvaras pavadintas vienos senųjų dvarininkių dukros, gražuolės Rubinos garbei, o vėliau šį vardą perėmė ir kaimas.
Kopenhagenizacija

Kopenhagenizacija (angl. copenhagenization.) – pralaimėjusio priešo karo laivų konfiskavimas.
Pirmą kartą tai buvo padaryta po to, kai 1807 m. Antrajame Kopenhagos mūšyje admirolo Gambier vadovaujamas britų laivynas sutriuškino karališkąjį Danijos ir Norvegijos laivyną. Po šios atvejo visų ar didelės dalies pralaimėjusio priešo laivų konfiskaciją ėmė gana dažnai naudoti. Angliškai tai vadino terminu angl. copenhagenize 'kopenhagenizuoti'.
Apsauginis vožtuvas

Funkcija

Pagrindinė apsauginių vožtuvų paskirtis yra apsaugoti sistemą ir įrenginius nuo per didelio slėgio ar vakuumo. Esant per dideliam ar per mažam sistemos slėgiui apsauginiai vožtuvai atsidaro, taip išleisdami per didelį arba padidindami mažą sistemos slėgį iš atmosferos, o slėgiui pasiekus darbinius parametrus – vožtuvai užsidaro.
Sumontavus šio tipo vožtuvus, sumažinama hidraulinio smūgio tikimybė ir sumažinamas vandens suvartojimas. Slėgis sistemoje palaikomas pastovus, netgi esant dideliems slėgio svyravimams prieš slėgį mažinantį vožtuvą. Slėgio sumažinimas ir pastovaus slėgio palaikymas sumažina vandens srauto keliamą triukšmą.
Dažnu atveju apsauginis vožtuvas yra paskutinė apsaugos grandis, todėl labai svarbu, kad vožtuvas būtų tinkamai parinktas bei patikimai dirbtų bet kokiomis darbinėmis sąlygomis. Prieš apsauginius vožtuvus neleidžiama montuoti jokios uždaromosios armatūros.

Veikimo principas

Spyruokliniai arba tiesioginio veikimo slėgį mažinantys vožtuvai veikia jėgų balansavimo principu. Diafragmos išvystoma jėga veikia prieš spyruoklės jėgą. Jei išeinantis slėgis nukrenta dėl prasidėjusio vandens suvartojimo, spyruoklės išvystoma jėga atidaro vožtuvą. Padidėjus išeinančiam slėgiui jėgų balansas tarp diafragmos ir spyruoklės vėl išsilygina.
Įeinantis slėgis neturi jokios įtakos nei atidarant, nei uždarant vožtuvą. Dėl balansavimo pagal slėgį įeinančio slėgio svyravimai neturi įtakos palaikomam išeinančiam slėgiui.
Gediminas Jarmalavičius

Gediminas Jarmalavičius – Lietuvos futbolo treneris.

Karjera

Nuo 2008 metų vadovavo Marijampolės "Sūduvos" ekipai. 2009 m. gruodžio mėn. pasibaigus sutarčiai su Marijampolės klubu, perėjo treniruoti Tauragės "Tauro" komandą.
Toliau sekė FK Dainava Alytus, FC Šiauliai (2012 ir 2014), FK Klaipėdos Granitas (2015), FK Šilas (2016-2017).
FK Klaipėdos Granitas 2015 metais buvo pašalintas iš A lyga pirmenybių, nes buvo įtarta, kad galėjo manipuliuoti varžybų rezultatais. Tuo metu klubui vadovavo Gedininas Jarmalavičius.
2017 m. G. Jarmalavičiaus treniruojamas FK Šilas susilaukė kaltinimų sutartomis varžybomis.
Teresė Maliukevičiūtė

Biografija

1968 m. baigė Lietuvos konservatoriją. Šiaulių dramos teatre sukūrė per 70 vaidmenų.
Paskalio trikampis

Matematikoje Paskalio trikampis yra geometrinis derinių išdėstymas. Paskalio trikampis yra pavadintas jį tyrinėjusio prancūzų fiziko ir matematiko Blezo Paskalio (1623–1662) vardu, bet jis buvo atrastas bei studijuotas ir daug anksčiau.

Konstrukcija

Paskalio trikampio konstravimas prasideda nuo vieneto parašymo. Tai yra nulinė trikampio eilutė. Sekančiose eilutėse elementus galima rasti sudėjus du virš jo esančius skaičius. Jei kurio nors iš viršutinių skaičių nėra, jo vietoje reikia įstatyti nulį. Pavyzdžiui, pirmoje eilutėje pirmas skaičius gaunamas viršutinėje dešinėje pusėje esantį vienetą sudėjus su įsivaizduojamu nuliu viršutinėje kairėje pusėje. O sudėjus trečios eilutės skaičius 1 ir 3 gaunamas ketvirtos eilutės skaičius 4. Remiantis formule Paskalio trikampį galima tęsti be galo.
n - tosios trikampio eilutės k - tasis elementas yra lygus derinio C^{k}_{n} reikšmei. Paskalio trikampis konstruojamas pagal derinių savybę C^{k}_{n} + C^{k+1}_{n} = C^{k+1}_{n+1}. Pavyzdžiui, C^{0}_{2} + C^{1}_{2} = C^{1}_{3}, todėl sudėjus antros eilutės nulinį ir pirmąjį narius gaunamas trečios eilutės pirmas numeris (reikia turėti omenyje, kad ir eilutės, ir eilučių elementai numeruojami pradedant nuliu, o ne vienetu).

Trikampis

Žemiau yra pavaizduotas Paskalio trikampis iki šešioliktosios eilutės.
Stakinės

Aplinkinės gyvenvietės

Minkeliai – 1 kmSUŽIONYS – 6 km
Ponasai – 2,5 kmRaistelis – 1 kmLapeikiai – 0,5 km
Panardinamas siurblys

Panardinamas siurblys - įrenginys skirtas skysčiams perkelti iš vienos vietos į kitą. Vandeniui nelaidi konstrukcija yra panardinama į siurbiamą skystį.
Panardinamas siurblys yra uždara konstrukcija su varikliu, darbo ratais ir vandens įtekėjimo vieta. Gali būti naudojamas gręžiniuose vandens tiekimui, nuotekų siurblinėse bei kitose srityse. Pasaulyje pirmieji nuotekų panardinami siurbliai atsirado apie 1960 m. Pradėti plačiai naudoti apie 1980 m. Lietuvoje pradėti naudoti apie 1992 m.

Veikimo principas

       Darbo ratas yra visada panardintas į vandenį. Sukantis darbo ratui siurblyje skystis yra išstumiamas ir taip sukuriamas dalinis vakuumas, kuris vėl užsipildo vandeniu ir aplink darbo ratą esantis vanduo pradeda judėti. Vanduo yra perkeliamas darbo ratu iš vienos į kitą pakopą, kas yra būdinga daugiapakopiams siurbliams. Pakopų skaičius nurodo siurblio išvystomą slėgį.
FK Bodva Moldava nad Bodvou

Istorija

Klubo ištakos siekia 1919 m. Namų stadionas talpina 1945 žiūrovus.
Komanda išformuota 2016 m.
Brezovica

Geografija

Brezovica įsikūrusi šiaurės rytų Šaro kalnų dalyje. Lepenaco upės drenažo baseine. Slidinėjimo kurortas yra nuo 900 m iki 2 500 m aukštyje virš jūros lygio.
Kopetdagas

Kopetdagas – kalnagūbris Turkmėnijos ir Irano pasienyje. Kalnagūbrio ilgis apie 650 km išilgai sienos, į rytus nuo Kaspijos jūros. Aukščiausia viršukalnė virtinėje Turkmėnijoje yra pietvakariuose nuo sostinės Ašchabado ir yra 2940 m aukščio. Aukščiausia viršūnė Irane yra 3191 m aukščio.
Kalnuose dominuoja smiltainio, klinties, mergelio uolienos, pasitaiko urvų, mineralinių šaltinių, karstinių reiškinių. Neretai įvyksta žemės drebėjimai.
Kopetdago prieškalnėje šalia Ašchabado yra senovės partų miesto, Nisos griuvėsiai.
Marie de' Medici

Vedybos

1600 metų spalį ištekėjo už Prancūzijos karaliaus Henriko IV, kai jo santuoka su Margarita de Valua buvo pripažinta negaliojančia, ir tapo antrąja jo žmona.
Vedybos nebuvo labai pasisekusios, konfliktavo su Henriko meilužėmis, o ypač su Katerina Henrieta de Balzac d'Entragė, kurią Henrikas kažkada buvo prižadėjęs vesti.

Vaikai

Marija Mediči ir Henrikas IV turėjo šešis vaikus:
Lietuvos universitetų rektorių konferencija

Lietuvos universitetų rektorių konferencija, lot. Conventus rectorum universitatum Lituaniae, 1995–1998 m. Lietuvos aukštųjų mokyklų rektorių konferencija – Lietuvos visuomeninė organizacija, kurią sudaro šalies universitetinių aukštųjų mokyklų rektoriai. Įkurta 1995 m. LURK biuro adresas: Laisvės al. 13, Kaunas.

Veikla

Pagrindiniai tikslai – skatinti mokslo, studijų, kultūros ir ūkio raidą, aukštųjų mokyklų tarpusavio bendradarbiavimą, taip pat bendradarbiavimą su valstybinės valdžios ir vietos savivaldos institucijomis, tarptautinius ryšius. Teikia siūlymus studijų, mokslinių tyrimų ir eksperimentinės plėtros politikos klausimais, dėl aukštojo mokslo (studijų, aukštąjį išsilavinimą turinčių specialistų perkvalifikavimo, mokslininkų rengimo, universitetų mokslinio ir kūrybinio darbo) valstybės politikos, palaiko ryšius su užsienio ir tarptautinėmis organizacijomis (Europos universitetų asociacija ir Baltijos universitetų rektorių konferencija).
Lietuvos universitetų rektorių konferencijos veiklą reglamentuoja 2000 m. Aukštojo mokslo įstatymas, 2002 m. Mokslo ir studijų įstatymas ir kt. įstatymai, 1988 m. Didžioji universitetų chartija ir 2003 m. priimtas statutas. Aukščiausia institucija – narių posėdis, renkantis prezidiumą, prezidentą ir viceprezidentą, generalinį sekretorių ir kanclerį. Veikia sekretoriatas – nuolat veikianti konferencijos vykdomoji institucija, Infrastruktūros ir finansų, Mokslo, Studijų komitetai, Informacinių technologijų,Tarptautinių ryšių, Teisės, Sveikatos ir sporto nuolatinės darbo grupės.
Piengrybis grūzdas

Išvaizda

Vaisiakūniai stambūs. Kepurėlė 20-25 cm skersmens, paplokščia, įdubusi, pakraščiai palinkę žemyn, matinė, balta, senesnė gelsva, kartais išmarginta rusvomis dėmėmis. Lakšteliai balti, senesnių šviesiai ochrinės spalvos, tankūs, siauri. Kotas 3-5 cm ilgio, 2-3 cm storio, lygus, baltas. Trama balta, kieta, pipirų skonio. Pieniškos sultys baltos, išdžiuvusios pažalsvėja, deginančio, kartaus skonio. Sporos baltos.

Augimo vietos ir laikas

Auga rugpjūčio – spalio mėn. lapuočių, spygliuočių miškuose, mėgsta kalkingus ąžuolynus. Vietomis dažnas, auga grupėmis.
IV kategorijos, vartojamas sūdytas, bet prieš tai bent dieną reikia pamirkyti silpnai pasūdytame vandenyje.
Čiaūno rajonas

Geografija

Rajonas yra Rytų Sibiro jūros pakrantėje, aplink Čiaūno užutėkį. Rajonui priklauso Ajono, Routano, Šalaurovo salos. Teka Čiaūnas, Paljavaamas, Ičiuvejemas. Daugiausia plyti pelkėta lyguma, pietuose paviršius kyla į kalnus (1400–1700 m).

Istorija

Rajonas įkurtas 1930 m. Po TSRS žlugimo užsidarė visos alavo kasyklos, nuo 1991 iki 2002 m. gyventojų skaičius sumažėjo per 22 tūkst. žmonių.
Rimvydas Tamulaitis

Biografija

1986 m. baigė Vilniaus universiteto Fizikos fakultetą, fizikos dėstytojas. Nuo 1993 m. Kurtuvėnų regioninio parko direktorius.
Lietuvos žaliųjų judėjimo dalyvis nuo jo įkūrimo, 1988–1991 m. Lietuvos Persitvarkymo Sąjūdžio dalyvis, LPS Šiaulių miesto tarybos narys. 1995 m. Lietuvos liberalų sąjungos narys, 2003 m. Liberalų ir centro sąjungos narys. 1990–1995 m. Šiaulių savivaldybės tarybos deputatas.
Šiaulių apskrities Turizmo tarybos narys. Lietuvos regioninių parkų asociacijos prezidentas. Zanavykų draugijos narys. Šiaulių miesto Lions klubo narys. Žmona Loreta, vaikai Austėja, Gabija, Skomantas
Okeaninis eskortininkas

Okeaninis eskortininkas (angl. Ocean escort; kodas DE) – buvęs JAV Karinio jūrų laivyno karo laivų tipas, atsiradęs iš Antrojo pasaulinio karo laikų laivų tipo minininkai eskortininkai. Šie laivai buvo skirti veikti konvojų palydose kaip priešpovandeniniai laivai. Jie buvo numatyti gaminti karo atveju prasidėjus mobilizacijai arba kaip pigios gamybos karo laivai taikos metais.
Šio tipo karo laivų korpusų kodas buvo DE, perimtas iš Antrojo pasaulinio karo laikų, kai šis kodas reiškė minininkus eskortininkus. Iki 1975 m. birželio 30 d. kodu DE buvo žymimi okeaniniai eskortininkai, skirti kovai su povandeniniais laivais, o kodu DEG – raketiniai okeaniniai eskortininkai, skirti kovai su aviacija ir ginkluoti trumpo nuotolio priešlėktuvinėmis raketomis RIM-24 Tartar.
Po to pervadinti į fregatas (kodas FF) ir raketines fregatas (kodas FFG), kad pavadinimas labiau atitiktų kitų valstybių laivų tipų klasifikacijas.
Trasa Hockenheimring

Istorija

Trasa pastatyta 1932 sujungus miške esančius kelius. 1936 Mercedes-Benz ir Auto-Union kompanijoms patobulinus trasą buvo naudojama bandymams. Senoji trasa buvo 8 km ilgio. 1965 nutiesus šalia autostradą šalia jos buvo pastatytas autodromas, kuris buvo sujungtas su senąja trasa. Po Jim Clark ir Patrick Depailler žūčių buvo įrengtos stabdymo zonos ilgosiose tiesiosiose. Dėl trasos ilgio, žiūrovai neturėjo galimybės stebėti lenktynių miškingoje vietovėje, nes tribūnos buvo sukoncentruotos autodromo dalyje. Buvo nuspręsta sutrumpinti legendine tapusią trasą iki 6.8 km ilgio. 2000 rekonstruotoje trasoje toliau vyksta F1 Vokietijos Grand Prix. Mercedes-Benz kompanijai papildomai pastačius tribūnas, šiuo metu lenktynes gali stebėti apie 120 000 žiūrovų.

Adresas

Hockenheim-Ring-GmbH

Motodrom

D-68766 Hockenheim

Germany
Liublino vaivadija (1793)

Istorija

Vaivadija buvo įkurta 1793 m. lapkričio 23 d. Gardino seimo nutarimu iš šiaurinių buvusios Liublino vaivadijos žemių. Lenkijos Karalystės Seime vaivadija turėjo savo atstovus: vaivadą ir kaštelioną bei šešis atstovus renkamus ketveriems metams (po du iš visų trijų apskričių). 
Po III Abiejų Tautų Respublikos padalijimo atiteko Habsburgų monarchijos Vakarų Galicijai.
Viešoji advokatų kontora

Istorija

Viešosios advokatų kontoros – Lietuvos teisinės pagalbos sistemos dalis. Įsteigtos vykdant teisinės pagalbos sistemos reformą. Veikia keliuose (ateityje planuojama, kad veiktų visuose) didžiuosiuose Lietuvos miestuose. Įsteigtos, siekiant, kad valstybė prisiimtų didžiausią atsakomybę ir naštą, kad „apgintų silpniausiųjų visuomenės atstovų teises“.
Lietuvoje finansinės galimybės vis dar neleidžia plėsti nemokamos teisinės paramos teikimo ir padaryti ją prieinamą visiems pageidaujantiems.
2000 m. balandžio mėn. įsteigta pirmoji viešoji advokatų kontora (Šiauliuose). Šiaulių viešoji advokatų kontora pagerino teisinės pagalbos teikimą baudžiamosiose bylose pagal paskyrimą. Žinant advokatų budėjimo grafikus galima planuoti baudžiamojo proceso veiksmų atlikimą ikiteisminio tyrimo įstaigose ar teisme.
2002 m. balandžio mėn. – Vilniaus viešoji advokatų kontora (antroji Lietuvoje). Joje teikiama valstybės garantuojama teisinė pagalba baudžiamosiose bylose pagal paskyrimą. Šią kontorą įsteigė LR teisingumo ministerija, Atviros Lietuvos fondas ir Lietuvos advokatų taryba. Tokios dvi kontoros kol kas vienintelės ir Lietuvoje, ir visame Centrinės bei Rytų Europos regione.
Viešosios advokatų kontoros darbas organizuojamas komandinio darbo principais. Užtikrinamas veiksmingas tarpusavio darbų koordinavimas. Naudojamos modernios informacinės technologijos, įskaitant advokato darbo laiko bei bylų registracijos informacinę sistemą.
2005 m. numatyta įsteigti viešąsias advokatų kontoras dar keliuose miestuose, vienas iš jų – Klaipėda. Didinti viešųjų advokatų kontorų skaičių Lietuvoje nuspręsta susipažinus su ekspertų, įvertinusių tokių įstaigų veiklą Vilniuje ir Šiauliuose, išvadomis. Ekspertų komisijos raštuose teigiama, kad advokatų kontoros abiejuose didmiesčiuose pagerino teisinės pagalbos teikimą, bei padeda kitoms teisinėms institucijoms atlikti savo pareigas nevilkinant baudžiamojo proceso.
Gatlingas

Gatlingas – daugiavamzdis automatiškai šaudantis ginklas, kurio vamzdžiai išdėstyti ratu.
Kiekvienas gatlingo vamzdis turi savo šovinio lizdą. Šaudymo metu vamzdžių blokas sukasi, vamzdis, atsisukęs į šovimo liniją, iššauna, išmeta tūtelę ir sukasi toliau. Jo vietą užima kitas vamzdis, o ką tik iššautas vamzdis sukimosi metu vėl užtaisomas, o vamzdis iš dalies atvėsta. Tokios konstrukcijos ginklas leidžia šaudyti didele sparta ir neperkaisti.

Pirmasis gatlingas

Pirmasis gatlingas buvo sukonstruotas Ričardo Gatlingo 1861 m. ir užpatentuotas 1862 m. Jis šaudė naudodamas išorinę energiją – būdavo sukama rankena, kuri sukdavo vamzdžių bloką ir užtaisydavo vamzdžius ir juos iššaudavo.
Pirmasis gatlingas naudojo šovinius, užtaisytus juoduoju paraku. Šoviniai vamzdžiams buvo tiekiami ne iš juostos, kas būdinga šiuolaikiniams gatlingams, o iš specialios dėžės – dėtuvės, kurioje buvo tvarkingai sudėti palaidi šoviniai. Žemės trauka priverčia šovinius po vieną kristi pro dėžės angą į vietą, iš kur jie įstumiami į atsisukusio vamzdžio šovinio lizdą.

Gatlingo naujumas buvo ne sukimo mechanizme (juos tuo metu naudojo daug revolverių), ne daugelio vamzdžių bloke (tai turėjo ir mitraljezė, ir vadinamieji Pepper – box revolveriai), o gravitaciniame (naudojančiame Žemės trauką) užtaisymo mechanizme. Mitraljezes reikėjo užtaisyti ranka, tai buvo gana lėtas dalykas, reikėjo įgudimo. Tuo tarpu gatlingu šaudyti buvo paprasčiau, jo šaudymo sparta buvo gerokai didesnė.
Gatlingus pirmą kartą panaudojo Amerikos pilietiniame kare Sąjungos kariuomenė. Vėliau juos naudojo JAV Ispanijos-Amerikos kare.
Kohi Baba

Kohi Baba (pers. کوه بابا = Koh-e Bâbâ, pušt. بابا غر = Bâbâ Ǧar) – Hindukušo kalnyno vakarinė dalis, besidriekianti per vidurio Afganistaną. Aukštis iki 4951 m (Fuladi k., Bamijano prov.). Kohi Baba toliau vakaruose leidžiasi į Paropamizo kalnus ir Harirudo slėnį, pietuose pereina į Registano dykumą. Kalnuose prasideda Kabulo, Helmando, Harirudo, Argandabo upės; jos sudaro svarbius slėnius, kuriais galima kirsti šiuos kalnus. Aukščiausioje dalyje driekiasi amžini sniegynai ir ledynai, kitur daugiausia pusdykumės, krūmokšnių sąžalynai, daugiau augmenijos yra slėniuose.
Kohi Babos kalnuose gyvena daugiausia hazarai (čia yra hazarų kraštas Hazaradžatas).
Avidemux

Ypatybės

Avidemux galima redaguoti nelinijinį vaizdo įrašą, pridėti vaizdo efektų (vadinamų filters), perkoduoti video į įvairius formatus. Keletas vaizdo efektų buvo perkelti iš MPlayer ir Avisynth programų. Su Avidemux į video failą taip pat galima įterpti arba iškirpti garso takelius.
Avidemux įdiegti titrų apdorojimo įrankiai, tiek optiniams DVD titrų simboliams aptikti, tiek ir prie vaizdo įrašo prilipintiems titrams redaguoti. Avidemux palaiko įvairius titrų formatus, įskaitant. SUB, .SSA, .ASS ir. SRT.
Nors programa pirmiausiai valdoma naudojantis naudotojo sąsaja, tai galima daryti ir komandine eilute.
Alytaus arena

Istorija

Projekto vadovas – AB „Miestprojektas“ Romualdas Kemežys. Senuosius Sporto rūmus rekonstravo UAB „Struktūra“ (direktorius Zigmas Bronius Neverauskas). Dėl arenos prastos parketo kokybės Alytaus miesto savivaldybė bendrovę vėliau padavė į teismą ir bylinėjosi. 
2009 m. spalio 23 d. ant stogo konstrukcijų iškeltas tradicinis vainikas (pasiektas aukščiausias pastato taškas), sporto arenos statyba įpusėjo – atlikti pagrindiniai statybos darbai.
2011 m. vasario 12–13 d. atidarymo proga vyko LKF taurės finalinis ketvertas.
2011 m. šioje arenoje vyko Europos krepšinio čempionato C grupės varžybos. Netrukus paaiškėjo, kad arenos grindys paklotos ne kaip buvo numatyta projekte, o pigesnės. Savivaldybė po atlikto patikrinimo  kreipėsi į prokuratūrą. Tuometinis Alytaus meras Feliksas Džiautas per vietinę televiziją  grindų keitimą įvardijęs afera,  žadėjo rasti kaltuosius, nurodžiusius dėti ne 22 milimetrų storio medžio masyvą, o parketlentę su 3,5 milimetro storio kietuoju paviršiumi, tačiau skandalas nurimo, kaltų asmenų nenustatyta. 2012 metais arenoje vėl atsirado akivaizdūs įvairūs įtrūkimai, įskilimai. 
2012 m. rudenį Sporto rūmų skolos už komunalines paslaugas (šildymą ir vandenį) siekė beveik 0,5 mln. Lt. Baseino išlaikymas per mėnesį kainavo apie 100 000 Lt (vien tik užpildymas  vandeniu - 18 000 Lt). Todėl baseino patalpoje vyravo blogas kvapas, vanduo buvo senas ir prašvinkęs, užsitraukęs spalvinga plėvele,  temperatūra siekė vos 12 laipsnių (pagal higienos normas vandens temperatūra turi būti 27 laipsnių). 
2013 m. rudenį,   iki rankinio bei krepšinio čempionatų likus kelioms savaitėms, arenos grindys buvo kritinės būklės, danga sutrūkinėjusi, kai kuriose vietose siūbuojanti. 
2014 m. rudenį Alytaus miesto taryba skyrė daugiau nei 350 000 Lt Alytaus sporto ir rekreacijos centro skoloms padengti (įsiskolinimams „Lesto“ ir „Litesko“ filialui „Alytaus energija“)  ir apie 50 000 Lt darbuotojų atlyginimams išmokėti  (2014 metais Alytaus savivaldybei pasiskolinus 4,2 mln. eurų, miesto skola pasiekė 19,4 mln. eurų). 
2015 m. Alytaus miesto savivaldybės kontrolierius po atlikto patikrinimo aptiko daug pažeidimų. Nustatyta, kad iš europinio projekto baigiamiesiems darbams skirtų  kone pusė lėšų buvo panaudoti kitoms reikmėms, nesilaikyta Biudžeto sandaros įstatymo nuostatų.
Arena naudojama masiniam sportui, kadangi didžiąsias scenos žvaigždes  pritraukti sunku, Arena pernelyg maža, kad koncertų organizatoriai kviestų garsenybes, nes tuomet bilietai būtų pernelyg brangūs vietiniams gyventojams.
Jimmie Wilson

Biografija

Gimė ir užaugo Detroite, Mičigano valstijoje (JAV). Studijavo aktorystę Holivude. Yra sukūręs ne vieną vaidmenį miuzikluose ir pjėsėse, viena garsiausių iš jų „Hope“, kur teko buvusio Amerikos Jungtinių Valstijų prezidento Barako Obamos rolė. 2012 metais dalyvavo lenkų šou „Must Be the Music“, pasiekęs pusfinalių etapą. 2017 m. kartu su Valentina Monetta atstovavo San Marinui „Eurovizijos“ dainų konkurse su daina „Spirit of the Night“.
Šiuo metu jis gyvena Vokietijoje.